  

**Λάρισα, 18/9/2017**

**ΤΕΙ ΘΕΣΣΑΛΙΑΣ**

**ΣΤΕΦ**

**ΤΜΗΜΑ ΜΗΧΑΝΙΚΩΝ ΠΛΗΡΟΦΟΡΙΚΗΣ Τ.Ε.**

**ΠΡΟΓΡΑΜΜΑ ΕΠΙΔΟΤΟΥΜΕΝΗΣ ΠΡΑΚΤΙΚΗΣ ΑΣΚΗΣΗΣ**

Στο πλαίσιο του Προγράμματος **«Πρακτική Άσκηση Φοιτητών ΤΕΙ Θεσσαλίας – Ε.Σ.Π.Α»** θα επιδοτηθεί η Πρακτική Άσκηση 15 (δεκαπέντε) φοιτητών του Τμήματος Μηχανικών Πληροφορικής Τ.Ε. για τον **Ιδιωτικό και τον Δημόσιο τομέα** την περίοδο **Οκτώβριο 2017 – Μάρτιο 2017**.

Η αξιολόγηση και επιλογή των υποψηφίων φοιτητών για το Πρόγραμμα θα γίνει με βάση ένα πολυκριτήριο σύστημα, το οποίο βασίζεται στα κάτωθι **κριτήρια** με τους αντίστοιχους δείκτες βαρύτητας κάθε κριτηρίου:

1. Μέσος όρος γενικής βαθμολογίας μαθημάτων (20%).
2. Μέσος όρος βαθμολογίας μαθημάτων ειδικότητας (15%).
3. Αριθμός οφειλόμενων μαθημάτων (15%).
4. Οικογενειακό εισόδημα (5%).
5. Αριθμός τέκνων οικογένειας (15%).
6. Κοινωνική προστασία (20%).
   1. Φοιτητές οι οποίοι είναι τέκνα πολύτεκνης οικογένειας.
   2. Ορφανοί φοιτητές από τον ένα ή και από τους δύο γονείς.
   3. Φοιτητές με γονείς διαζευγμένους.
   4. Φοιτητές με αναπηρία (ΑμεΑ) που έχουν πιστοποιημένο αρμοδίως ποσοστό αναπηρίας άνω του 67% ή σοβαρές ασθένειες (άρθρο 35 του Ν. 3794/2009) ή σοβαρές χρόνιες διαταραχές υγείας.
   5. Φοιτητές οι οποίοι είναι τέκνα ή αδελφοί ατόμου με αναπηρία (ΑμεΑ) που έχουν πιστοποιημένο αρμοδίως ποσοστό αναπηρίας άνω του 67% ή σοβαρές ασθένειες.
7. Συνεργασιμότητα (5%).
8. Συνέντευξη (5%).

Οι φοιτητές που επιθυμούν να ενταχθούν στο Πρόγραμμα καλούνται να καταθέσουν τα παρακάτω **δικαιολογητικά**:

1. Αίτηση (επισυναπτόμενη)
2. Υπεύθυνη δήλωση του Ν. 1599/1986 στην οποία θα αναγράφεται ότι ο δηλών δεν είναι δημόσιος υπάλληλος.
3. Αντίγραφο εκκαθαριστικού σημειώματος του 2017 της αρμόδιας Δ.Ο.Υ. για το συνολικό οικογενειακό εισόδημα έτους 2016.
4. Πιστοποιητικό οικογενειακής κατάστασης.
5. Εφόσον οι φοιτητές εμπίπτουν στο κριτήριο της κοινωνικής προστασίας

5.1 Πιστοποιητικό της Ανώτατης Συνομοσπονδίας Πολυτέκνων Ελλάδος που αποδεικνύει την πολυτεκνική ιδιότητα (κριτήριο 6.1).

5.2 Ληξιαρχική πράξη θανάτου (κριτήριο 6.2).

5.3 Πιστοποιητικό διαζυγίου (κριτήριο 6.3).

5.4 Ιατρική γνωμάτευση από δημόσιο νοσηλευτικό ίδρυμα, η οποία φέρει υπογραφή Διευθυντή Κλινικής ΕΣΥ ή Εργαστηρίου ή Πανεπιστημιακού Τμήματος και σφραγίδα του Νοσοκομείου (κριτήριο 6.4).

5.5 Ιατρική γνωμάτευση από δημόσιο νοσηλευτικό ίδρυμα, η οποία φέρει υπογραφή Διευθυντή Κλινικής ΕΣΥ ή Εργαστηρίου ή Πανεπιστημιακού Τμήματος και σφραγίδα του Νοσοκομείου (κριτήριο 6.5).

Η κατάθεση των δικαιολογητικών θα γίνει στη Γραμματεία του Τμήματος Μηχανικών Πληροφορικής ΤΕ από **19/9/2017** έως **25/9/2017**.

**ΠΡΟΣΟΧΗ!!**

**Οι συνεντεύξεις θα γίνουν την Τρίτη 26/9/2017 και ώρα 11:00π.μ. στο γραφείο της Δρ Γκαράνη Γεωργίας.**

ΠΑΡΑΚΑΛΟΥΝΤΑΙ ΟΛΑ ΤΑ ΕΝΤΥΠΑ ΠΟΥ ΘΑ ΚΑΤΑΤΕΘΟΥΝ ΝΑ ΕΙΝΑΙ **ΠΛΗΡΩΣ** **ΚΑΙ** **ΗΛΕΚΤΡΟΝΙΚΑ** ΣΥΜΠΛΗΡΩΜΕΝΑ ΓΙΑ ΝΑ ΓΙΝΟΥΝ ΔΕΚΤΑ!

Η Επιστημονική Υπεύθυνη

Γκαράνη Γεωργία

**Σημείωση**

*Για τις ανάγκες διαχείρισης και παρακολούθησης όλων των θέσεων Πρακτικής Άσκησης (ΠΑ), το* ***Υπουργείο Παιδείας*** *δημιούργησε**το**πληροφοριακό**σύστημα ΑΤΛΑΣ (http://atlas.grnet.gr/). Όλοι οι φοιτητές* ***ΥΠΟΧΡΕΩΤΙΚΑ*** *σε συνεργασία με τους επόπτες από τις επιχειρήσεις/υπηρεσίες  θα πρέπει να κάνουν τις απαραίτητες ενέργειες ώστε να εγγραφούν και να «πιστοποιηθούν» από το σύστημα ΑΤΛΑΣ. Το σύστημα αυτό έχει ως σκοπό να διασυνδέσει τους φορείς (επιχειρήσεις, οργανισμοί κλπ) που παρέχουν θέσεις ΠΑ με τα ακαδημαϊκά ιδρύματα.*

*Προκειμένου να εγγραφείτε και να πιστοποιηθείτε από το σύστημα ΑΤΛΑΣ παρακαλούμε να διαβάστε με προσοχή τις οδηγίες στο επισυναπτόμενο έγγραφο (οδηγίες θα βρείτε  επίσης σε βίντεο κατά την είσοδο σας στο ΑΤΛΑΣ)  και σε συνεργασία με τον επόπτη σας στην επιχείρηση που θα απασχοληθείτε να προχωρήσετε* ***άμεσα και πριν την 26η Σεπτεμβρίου 2017:***

*(i) στην καταχώριση των στοιχείων της επιχείρησης στο σύστημα ΑΤΛΑΣ και*

*(ii) στην καταχώριση της θέσης της πρακτικής στο σύστημα ΑΤΛΑΣ*

***Στη συνέντευξη παρακαλούμε να έχετε μαζί σας τον κωδικό της θέσης στο σύστημα ΑΤΛΑΣ από τον φορέα.***