**Καταχώριση στο σύστημα ATLAS των φοιτητών που εκπονούν την πρακτική τους άσκηση και των συνεργαζόμενων επιχειρήσεων.**

Για τις ανάγκες παρακολούθησης του *επιδοτούμενου προγράμματος* της πρακτικής άσκησης από το **Υπουργείο Παιδείας**  θα πρέπει οι φοιτητές σε συνεργασία με τον επόπτη να κάνουν τις απαραίτητες ενέργειες ώστε να πιστοποιηθεί η επιχείρηση στην οποία διενεργείται η πρακτική άσκηση από το σύστημα ATLAS. **ΠΡΟΣΟΧΗ** η διαδικασία αυτή απαιτεί **τέσσερις φάσεις** και θα πρέπει να ολοκληρωθούν **άμεσα**. Οι φάσεις είναι οι ακόλουθες:

Α ΦΑΣΗ: **Δημιουργία** λογαριασμού της επιχείρησης στο σύστημα ΑΤΛΑΣ.

Β ΦΑΣΗ: **Ενεργοποίηση** του παραπάνω λογαριασμού.

Γ ΦΑΣΗ: Εφόσον ενεργοποιηθεί ο λογαριασμός σας να **εκτυπώσετε** τη βεβαίωση Συμμετοχής και να τη **στείλετε** με φαξ για **πιστοποίηση.**


Δ ΦΑΣΗ: Να **καταχωρηθεί** από την πλευρά της επιχείρησης η θέση της πρακτικής ώστε στη συνέχεια το ΤΕΙ να κάνει τη δέσμευση της θέσης για τον φοιτητή που έχει τοποθετηθεί στη θέση αυτή.

Πιο κάτω σας δίνουμε συνοπτικές οδηγίες για την ολοκλήρωση της διαδικασίας. Για οποιαδήποτε απορία μπορείτε να επικοινωνήσετε με το Γραφείο Αρωγής Χρηστών στο τηλέφωνο 215 215 7860. Ώρες λειτουργίας Δευτέρα με Παρασκευή 09:00 πμ - 17:00 μμ


**Α’ ΦΑΣΗ – Δημιουργία Λογαριασμού**


Μπείτε στη διεύθυνση <http://atlas.grnet.gr/>

Η κεντρική σελίδα του συστήματος ΑΤΛΑΣ είναι η ακόλουθη



Πηγαίνετε στο σημείο **Εγγραφή/Είσοδος**

Και επιλέξτε **Εγγραφή \ Φορέα Υποδοχής (από Ελλάδα)**

Εκεί ανοίγει μια φόρμα για να **συμπληρώσετε** τα στοιχεία της επιχείρησης. Στην αρχή θα πρέπει να συμπληρώσετε ένα όνομα *χρήστη (μπορείτε να χρησιμοποιήσετε από την επωνυμία εως 10 λατινικούς χαρακτήρες)* και έναν κωδικό για την επιχείρηση *(με λατινικούς χαρακτήρες)* και στη συνέχεια θα πρέπει να συμπληρώσετε οπωσδήποτε το **email της επιχείρησης**.

**Σημειώσετε σε ένα χαρτί το όνομα χρήστη και τον κωδικό πρόσβασης για να μην τους ξεχάστε.**

Ακολουθεί η καταχώριση των


**Στοιχείων Φορέα Υποδοχής Πρακτικής Άσκησης**

**Στοιχείων Διεύθυνσης Έδρας Φορέα Υποδοχής Πρακτικής Άσκησης**

**Στοιχείων Νομίμου Εκπροσώπου του Φορέα Υποδοχής Πρακτικής Άσκησης**

**Στοιχείων Υπευθύνου του Φορέα για το πρόγραμμα Άτλας** (μπορεί να είναι ο επιβλέποντας της πρακτικής άσκησης)

Στο τέλος της φόρμας μην ξεχάσετε να επιλέξετε το **Έχω διαβάσει και αποδέχομαι…** και έπειτα καταχωρείστε τους χαρακτήρες που σας δείχνει έγχρωμους στο πλαίσιο




Τέλος πατήστε τη δημιουργία του Λογαριασμού.

**Β’ ΦΑΣΗ - Ενεργοποίηση λογαριασμού.**

Αφού συμπληρώσατε και υποβάλατε τη φόρμα «Δημιουργίας Λογαριασμού» θα **λάβετε** στο email της επιχείρησης (το email που δηλώσατε στην παραπάνω φόρμα) ένα μήνυμα το οποίο περιέχει ένα σύνδεσμο. **Επιλέγοντας** το σύνδεσμο αυτό θα ενεργοποιηθεί ο λογαριασμός σας.



Για παράδειγμα




**Γ’ ΦΑΣΗ – Πιστοποίηση Λογαριασμού.**

Εφόσον ενεργοποιήθηκε ο λογαριασμός σας πηγαίνετε στο <http://atlas.grnet.gr/>

και επιλέξτε **Είσοδος**

  
Στη συνέχεια επιλέξτε **Είσοδος ως φορέας Υποδοχής** και δώστε το **όνομα χρήστη και τον κωδικό πρόσβασης** (που είχατε επιλέξει όταν δημιουργήσατε τον λογαριασμό).

Αφού συνδεθείτε, *μεταβείτε* στην καρτέλα «Κεντρική Σελίδα» και *επιλέξετε* **«Εκτύπωση Βεβαίωσης Συμμετοχής».** Η βεβαίωση Συμμετοχής πρέπει να υπογραφεί από το Νόμιμο Εκπρόσωπο του Φορέα Υποδοχής, να σφραγιστεί και να αποσταλεί με fax στο 215 215 78 59, μαζί με τη φωτοτυπία της ταυτότητας ή του διαβατηρίου του Νομίμου Εκπροσώπου, προκειμένου να **πιστοποιηθεί** ο λογαριασμός.



**Δ’ ΦΑΣΗ – Καταχώριση της θέσης της πρακτικής.**

Αυτή είναι η τελευταία φάση που **δεν πρέπει να παραλείψετε**. Με την ολοκλήρωση αυτής της φάσης μην ξεχάσετε να στείλετε ένα email στον υπεύθυνο πρακτικής άσκησης του τμήματος σας ώστε να ολοκληρωθεί η καταχώριση της θέσης της πρακτικής άσκησης και από την πλευρά του ΤΕΙ.

Για την καταχώριση της θέσης Πρακτικής Άσκησης του φοιτητή θα πρέπει η επιχείρηση να καταχωρίσει τη θέση και στη συνέχεια το ΤΕΙ θα τη δεσμεύσει.

Αφού συνδεθείτε στην εφαρμογή ΑΤΛΑΣ ως Φορέας Υποδοχής, και πηγαίνετε στην καρτέλα Θέσεις Πρακτικής Άσκησης.

Στη συνέχεια ακολουθήστε τις οδηγίες όπως αυτές περιγράφονται αναλυτικά στον οδηγό χρήσης που ακολουθεί **στη σελίδα 3 Ενότητα 1.2 Θέσεις Πρακτικής Άσκησης**

εδώ <http://atlas.grnet.gr/Files/PORTAL_Manual%20FYPA%20App.pdf>

Για οποιοδήποτε τεχνικό πρόβλημα μη διστάσετε να επικοινωνήσετε τηλεφωνικά με το Γραφείο Αρωγής Χρηστών στο τηλέφωνο 215 215 7860. Ώρες λειτουργίας Δευτέρα με Παρασκευή 09:00 πμ - 17:00 μμ